OpenLLM-France/wikimedia huggingface dataset:
# Point-to-Point Protocol

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
PPPedo Point-to-point Protocol, hau da, muturretik muturrerako protokoloa, RFC 1661 dokumentuan araututako lotura geruzako protokoloa da. Interneten erabiltzen den TCP/IP ereduari lotutako sare protokoloa da.

## Sarrera

Konputagailu biren artean lotura geruzako komunikazioa ahalbidetzen duen sare protokoloa dugu PPP. Eskuarki, bezero batek modem-en bidez bere Internet zerbitzu hornitzaileari Internet-eko konexioa ezartzeko erabiltzen da. Noizbehinka, banda zabaleko konexioak ezartzeko ere erabiltzen da PPPoE eta PPPoA protokoloekin. Datuak garraiatzeaz aparte, PPP-k beste funtzio garrantzitsuak betetzen ditu:
   * Kautotu: sarbide gakoaren bidez, normalki
   * IP dinamikoki esleitu: Interneteko hornitzaileak IP helbide kopuru mugatuak ditu, eta bezeroak IP-ak baino gehiago dira. Bezero guztiak une berean ez direlako konektatzen, posible da bezeroari konektatzen den bakoitzean aldi baterako IP bat esleitu, PPP konexioa bukatzean beste bezero bati eslei dakiokeena.
PPP, ADSL modem-aren eta Internet zerbitzariaren ATM pasabidearen arteko komunikazio ezartzeko ere erabil daiteke. PPP-ren trama HDLCprotokoloan dago oinarrituta.

## Ikus, gainera

* PPTP

## Kanpo estekak

* Datuak: Q215179
* Multimedia: Point-to-point protocol / Q215179
# Pengzhou

Pengzhou Hiria (txinera sinplifikatuz: 彭州市; pinyineraz: Péngzhōu shi), Chengdu osatzen duten barrutietako bat da. 2003ko erroldaren arabera 840.000 pertsona bizi ziren 1.156,0 kilometro koadroko azaleran.

## Ikus, gainera

* Chengduren banaketa administratiboa

## Kanpo estekak

* (Txineraz) Pengzhou hiriko gobernuaren webgunea.
* Datuak: Q1360118
* Multimedia: Pengzhou City / Q1360118
# Pengover Green

Pengover Green, Ingalaterrako Kornualles konderriko herrixka bat da.

## Kanpo estekak

* Datuak: Q15058910
* Multimedia: Pengover Green / Q15058910
# Pengshan barrutia

Pengshan barrutia (txinera tradizionalez: 彭山区) Txinako barruti bat da, Meishan barruan. Azken zentsuaren arabera 285.889 biztanle zituen 462.1 azaleran banatuta.

## Kanpo estekak

* Datuak: Q1200151
* Multimedia: Pengshan District / Q1200151
# Pengshui Miao eta Tujia Konderri autonomoa

Pengshui Miao eta Tujia Konderri autonomoa (彭水苗族土家族自治縣 txinera sinplifikatuz; Pengshui Miaozu Tujiazu Zizhixian pinyineraz), Chongqing osatzen duten konderri autonomoetako bat da. 2006ko erroldaren arabera, 630.000 biztanle bizi ziren 3.903 kilometro koadroko azaleran, hortaz, barrutiaren dentsitatea 161 biztanle/km2 da.

## Inguru naturala eta kokapena

Konderriaren mugak honakoak dira: Shizhu Tujia Konderri autonomoa iparraldean, Fengdu Konderria ipar-mendebaldean, Wulong Konderria mendebaldean, Qianjiang Barrutia ekialdean, eta Youyang Tujia eta Miao Konderri autonomoa hegoaldean.

## Ikus, gainera

* Chongqingen banaketa administratiboa

## Kanpo estekak

* (Txineraz) Konderriaren webgune ofiziala.
* Datuak: Q1378017
* Multimedia: Pengshui Miao and Tujia Autonomous County / Q1378017
# Penguin Random House

Penguin Random House estatubatuar argitaletxe multinazionala da, Random House (Bertelsmann talde alemaniarraren jabetzakoa) eta Penguin Books (Pearson PLC talde britainiarraren jabetzakoa) argitaletxeen elkarketatik sortua. 250 zigilu eta marka editorialetik gora ditu bost kontinentetan, eta 10.000 pertsona baino gehiago enplegatzen ditu mundu osoan. 300.000 titulu berri baino gehiago argitaratu dira eta 800 milioi ale saldu dira urtero. Hachette, Macmillan, HarperCollins eta Simon & Schusterrekin batera, "Bost Handiak" izeneko taldearen parte da.

## Kanpo estekak

* Webgune ofiziala
* Datuak: Q2908540
* Multimedia: Penguin Random House / Q2908540
# Penhale

Penhale, kornubieraz: Pennhal, Ingalaterrako Kornualles konderriko herri bat da.

## Kanpo estekak

* Datuak: Q7162816
* Multimedia: Penhale / Q7162816
# Penhale Jakes

Penhale Jakes, Ingalaterrako Kornualles konderriko herrixka bat da.

## Kanpo estekak

* Datuak: Q7162812
# Pengorffwysfa

Pengorffwysfa, Galesko udalerri txiki bat da, Anglesey uhartean. Penysarn udalerria eta Porth Eilian eta Point Lynas itsasargiaren arteko bidegurutzean dago.

## Kanpo estekak

* Datuak: Q7162743
# Penha (Santa Catarina)

Penha Brasilgo udalerri bat da, Santa Catarina estatuan kokatua. 33.663 biztanle ditu 58,748 km²ko eremuan.

## Ikus, gainera

* Santa Catarina

## Kanpo estekak

* Datuak: Q1784611
* Multimedia: Penha (Santa Catarina) / Q1784611
# Penguily

Penguily (bretainieraz Pengilli) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q762800
* Multimedia: Penguily / Q762800
# Poli(etilen tereftalato)

Poli(etilen tereftalato)a (ingelesezko PET siglengatik ezagunagoa) botilak, ontziak eta ehunak egiteko asko erabiltzen den plastiko-mota da. Urtean 70 milioi tona produzitzen dira munduan.
Kimikoki PET polimero bat da eta azido tereftalikoaren edo dimetil tereftalatoaren eta etilen glikolaren arteko polikondentsazio-erreakzio baten bidez lortzen da. Poliesterrak izeneko material sintetikoen multzokoa da.
Polimero termoplastiko lineala da, eta kristalinitate-maila handia du. Termoplastiko guztiak bezala, estrusioz, injekzioz, injekzio eta puzte bidez eta termokonformazioz prozesa daitezke. Esferuliten eta kristal-lamelen gehiegizko hazkundea saihesteko, materiala berehala hoztu behar da eta, hala, gardentasun handiagoa lortzen da. Azkar hoztean, kristalak ez dira guztiz garatzera iristen eta haien tamainak ez dio eragiten argi ikusgaiaren uhin-luzeraren ibilbideari.

## Ezaugarriak

PETak erabilera oso hedatua du botila edo edukiontzi moduan hainbat ezaugarri medio:
* Gasentzako hesi gisa jarduten du.
* Gardena eta kristalinoa da, baina koloratzaile batzuk onartzen ditu.
* Oso arina da eta botila batek edukiaren pisuaren 1/20 izan daiteke.
* Iragazgaitza da.
* Edukiarekiko geldoa da.
* Esfortzu iraunkorrekiko eta higadurarekiko erresistentea da, zurruntasun eta gogortasun handia baititu.
* Birziklagarria da.
Alabaina ez da biodegradagarria oso kristalinoa delako eta bere katea molekula aromatikoz osatuta dagoelako.

## Birziklatzea

Botilen kasuan, PETa birziklatzeko botilak bildu eta birziklatze-enpresara eramaten dira. Bertan, txikitu, garbitu eta lehortu egiten dira, eta, azkenik, prozesatu egiten dira, xaflak edo hariak lortuz. Kontuan izan behar da, halaber, botilen tapoiak polietilenoz edo polipropilenoz eginak daudela, beraz, birziklatu aurretik, botilen gorputza eta tapoiak banatu egin behar dira.
Dena dela, birziklatutako materialetik lortzen den PETak ezaugarri mekanikoak galtzen dituenez, industriak nahiago izaten du monomeroetatik abiatzen PETaren sintesia.

## Erreferentziak

* ↑ Agudo, Leire Sangroniz. (2020-04-29). «Polimero birziklatu aurreratuen garapena: plastiko-hondakinei bizitza berri bat emanez» Zientzia.eus (Noiz kontsultatua: 2020-11-28).
* ↑ chemport.cas.org (Noiz kontsultatua: 2020-11-28).

## Kanpo estekak

* Datuak: Q145863
* Multimedia: Polyethylene terephthalate / Q145863
# Poli(fenilen oxido)

Poli(fenilen oxido)a (PPO) tenperatura altuko polimero termoplastikoa da (C$_8$H$_8$O)$_n$ formula orokorra duena. Ez da normalean purua usatzen prozesatzeko zaila delako. Horrexegatik, poliestirenoarekin, estireno-butadieno kopolimeroarekin edo poliamidekin nahasirik erabiltzen da normalean.
PPO amorfoa da.

## Erabilera

PPOren nahasteak usatzen dira tresna elektronikoetan eta elektrikoetan eta autogintzan egiturazko piezak egiteko, beroari ondo eusteaz gain dimentsio-egonkortasun handia dutelako. Halaber, ur beroa ongi pairatzen eta ur gutxi xurgatzen dute eta dentsitate txikia dute.

## Erreferentziak

* ↑ «Poli(óxido de fenileno)» pslc.ws (Noiz kontsultatua: 2024-04-24).

## Kanpo estekak

* Datuak: Q146206
# Poli(binilpirrolidona-binil azetato)

Poli(binilpirrolidona-binil azetato)a (VP/VA) kopolimero bat da binilpirrolidona eta binil azetatoa elkarrekin polimerizatuz lortzen dena. Binilpirrodilonaren proportzioa %30-70 bitartekoa izan daiteke eta binil azetatoarena %70-30 bitartekoa, lortu nahi den materialaren ezaugarrien arabera. VP/VA hautsa da erraz isurtzen dena.

## Erabilera

Poli(binilpirrolidona-binil azetato)ak kosmetikan du erabilera nagusia. Ilea, azala eta azkazalak zaintzeko produktuetan usatzen da. Polimeroa aplikatzean estaldura fina eratzen da ilearen, azalaren edo azkazalaren gainean. Ilearen kasuan esaerako gezuak horrek hezetasuna xurgatzea eragozten dio eta horrela adatsa harro mantentzen da.

## Toxikotasuna

Poli(binilpirrolidona-binil azetato)a ez da toxikoa eta Europar Batasunaren kosmetiko erabilgarrien zerrendan ageri da.

## Erreferentziak

* ↑ (Ingelesez) «VP/VA Copolymer» Cosmetics Info (Noiz kontsultatua: 2023-01-02).
* ↑ (Ingelesez) «Scientific Opinion on the safety of polyvinylpyrrolidone-vinyl acetate copolymer for the proposed uses as a food additive | EFSA» www.efsa.europa.eu (Noiz kontsultatua: 2023-01-02).
* ↑ The 'Glossary of common ingredient names', i.e. the list of common ingredient names for the purposes of labelling (Article 19(1)(g) of the Cosmetics Regulation (EC) No 1223/2009). https://eur-lex.europa.eu/legal-content/EN/TXT/PDF/?uri=CELEX:32019D0701&from=en.

## Kanpo estekak

* Datuak: Q115977842
# Poli(butilen tereftalato)

Poli(butilen tereftalato)a (PBT) polimero termoplastiko erdi-kristalinoa da poliesterren familikoa. PBTa disolbatzaileekiko erresistentea, mekanikoki sendoa eta beroarekiko erresistentzia nabarmenekoa da.
Isolatzaile gisa baliatzen da industria elektrikoan eta elektronikoan.
PBTa hertsiki erlazionatuta dago beste poliester termoplastikoekin. Poli(etilen tereftalato)arekin konparatuz, zurruntasun eta sendotasun txikixeagoak dauzka, baina inpaktu-erresistentzia hobexeagoa.
Poli(butilen tereftalato)a 1,4-butanodiola eta azido tereftalikoa polkondentsatuz sintetizatzen da.

## Erreferentziak

* ↑ De Vos, Lobke et als.. Poly(alkylene terephthalate)s: From current developments in synthetic strategies towards applications. European Polymer Journal, Volume 161, 5 December 2021.

## Kanpo estekak

* Datuak: Q145445
# Poli(metil metakrilato)

Poli(metil metakrilato)a edo PMMA, polimero termoplastiko gardena da. Metil metakrilatoaren polimerizazioz produzitzen da. Izen komertzial asko ditu produzitzen duen enpresaren araberakoa delarik. Batzuk aipatzearren: Crylux, Plexiglas, Acrylite, Astariglas, Lucite, Perclax, and Perspex.
PMMA industrialki aletan edo xaflatan saltzen da. Aleak injekzio- edo estrusio-prozesuetan eta xaflak mekanizatzeko edo moldaketa termikorako usatzen dira. Polikarbonatoarekin eta poliestirenoarekin lehian ibiltzen da, baina PMMAk beste plastiko gardenak baino egokiagoa da eguratsarekiko erresistentzian, gardentasunean eta arraiatzearekiko erresistentzian.

## Historia

1877an Wilhelm Rudolph Fittig-ek kimikari alemana deskubritu zuen metil metakrilatoa polimerizatu egiten zela. 1933an beste kimikari aleman batek, Otto Rohm-ek, polimeroa patentatu zuen Plexiglas markarekin. Hiru urte geroago, 1936a, Imperial Chemical Industries enpresa britainiarrak ekin zion produkzio industrialari, segurtasun-beirenari hain justu. Bigarren Mundu Gerran bi aldeak baliatu zuten poli(metil metakrilato)a hegazkinen eta urpekoen beirak fabrikatzeko.

## Sintesia

PMMA emultsio-polimerizazioz, disoluzio-polimerizazioz eta masa-polimerizazioz produzitzen da. Erradikal askeen bidezko hasiera usatzen da orokorrean, baina polimerizazio anionikoak ere baliatzen dira.

## Ezaugarriak

Polo(metil metakrilato)aren ezaugarri nagusiak ondokoak dira:
* Gardentasuna % 93 inguru. Polimeroetan gardenena.
* Inpaktuarekiko erresistentzia. Beirak baino 10 bider handiagoa.
* Egurats zabalarekiko eta izpi ultramorekiko erresistentzia.
* Isolatzaile akustiko eta termiko egokia.
* Arina.Beiraren erdia pisatzen du m$^2$-ko
* Gogorra. Erraz arraiatzen da, baina erraz konpontzen da.
* Mekanizatzeko eta moldatzeko erraztasuna.
* Erraz erretzen da, baina ez du gas toxikorik sortzen.
* Konposatu arrunt askok erasotzen diote: azetonak, azido azetikoak, etanolak, toluenoak eta azido sulfurikoak besteak beste.

## Erabilera

Poli(metil metakrilato)ak askotariko erabilerak ditu: erakusmahaiak, makinak babesteko pantailak, seinalektika, manparak, akuarioak, kutxa gardenak,...
Beiraren aurrean dituen abantailak hauek dira: arintasuna, gardentasun handiagoa eta haukortasun txikiagoa.
Gainerako polimero gardenen aurrean abantailak hauek ditu: gardentasun hobea, moldatzeko erraztasuna eta arraiak konpontzeko gaitasuna.
PMMA ez da toxikoa guztiz polimerizatuta dagoenean, izan ere, metil metakrilatoa bada.

## Ikus, halaber

* azido metakriliko
* metil metakrilato
* etil metakrilato
* butil metakrilato

## Erreferentziak

* ↑ International Union of Pure and Applied Chemistry. Subcommittee on Polymer Terminology. (2009). Compendium of polymer terminology and nomenclature : IUPAC recommendations, 2008. Royal Society of Chemistry ISBN 978-1-84755-942-5. PMC 406528399. (Noiz kontsultatua: 2023-01-23).
* ↑ «ZT Hiztegi Berria» zthiztegia.elhuyar.eus (Noiz kontsultatua: 2023-01-22).
* ↑ «Brydson's Plastics Materials - 8th Edition» www.elsevier.com (Noiz kontsultatua: 2023-01-23).

## Kanpo estekak

* Datuak: Q146123
* Multimedia: Polymethylmethacrylate / Q146123
# Poli(propilen karbonato)

Poli(propilen karbonato)a polimero termoplastiko bat da, polikarbonatoen familiakoa. Karbono(IV) oxidoa eta propilen oxidoa erreakzionaraziz sintetizatzen dena. Normalean zink glutamatoa erabiltzen da katalizatzaile gisa.
Konposite biodegradagarriak fabrikatzeko usatzen da besteak beste.

## Ezaugarriak

Poli(propilen karbonato)a disolbagarria da disolbatzaile polarretan, hala nola, zetonetan, etil azetatoan, diklorometanoan eta hidrokarburo kloratuetan, eta disolbaezina da alkoholetan, uretan eta hidrokarburo alifatikoetan.
Uretan emultsio egonkorrak ere eratzen ditu. Poli(propilen karbonato)ean zehar oxigenoa bezalako gasak barreiatzeko aukera dute. 25 eta 45 °C arteko beirazko trantsizio-tenperatura duenez, amorfoa da.

## Erabilera

Poli(propilen karbonato)a erretxina epoxidiko batzuen sendotasuna handitzeko erabiltzen da. Sakrifizio-aglutinatzaile gisa usatzen da zeramika-industrian, eta sinterizazioan deskonposatu eta lurrundu egiten da. Sodio gutxi duenez, egokia da elektrozeramikak prestatzeko, hala nola material dielektrikoak eta zeramika piezoelektrikoa.
Poli(propilen karbonato)ak almidoiarekin konposite biodegradagarriak eratzen ditu.

## Erreferentziak

* ↑ (Ingelesez) Luinstra, Gerrit. A.; Borchardt, Endres. (2012). Rieger, Bernhard ed. «Material Properties of Poly(Propylene Carbonates)» Synthetic Biodegradable Polymers (Springer): 29–48. doi:10.1007/12_2011_126. ISBN 978-3-642-27154-0. (Noiz kontsultatua: 2024-08-18).
* ↑ (Ingelesez) Inoue, Shohei; Koinuma, Hideomi; Tsuruta, Teiji. (1969-12-29). «Copolymerization of carbon dioxide and epoxide with organometallic compounds» Die Makromolekulare Chemie 130 (1): 210–220. doi:10.1002/macp.1969.021300112. ISSN 0025-116X. (Noiz kontsultatua: 2024-08-18).
* ↑ Udipi, K.; Gillham, J. K.. (1974-05). «Poly(ethylene carbonate) and poly(propylene carbonate): Transitions and thermomechanical spectra» Journal of Applied Polymer Science 18 (5): 1575–1580. doi:10.1002/app.1974.070180525. (Noiz kontsultatua: 2024-08-18).

## Kanpo estekak

* Datuak: Q7226867
# Poli Díaz

Policarpo "Poli" Díaz Arévalo, ezizenez El Potro de Vallecas, (1967ko azaroaren 21a, Vallecas, Madril) espainiar boxeolari profesional ohi bat da.
Vallecas auzoan jaio eta haurra zela bi urtez Euskal Herrian ere bizitu zen, Galdakaon hain zuzen ere. Zazpi urte zituela gurasoekin batera Madrilera itzuli zen.
1986ko uztailaren 5ean debutatu eta bost urtez borrokarik galdu gabe egon zen, horrek eta bere karisma eta borroka egiteko modu kementsua nahiz izaera eta bere bizitzaren inguruko gorabeheren albisteen ondorioz Espainiako boxeolari ospetsuenetakoa eta ziur aski mediatikoena bilakatu zuten.
Zazpi aldiz Espainiako pisu arineko txapelduna, eta zortzi aldiz Europakoa. 1990eko hamarkadaren hasiera bere ibilbidearen gailurrera iritsi zen. 1991ko uztailaren 27an, Pernell Whitaker estatubatuar boxeolari ospetsuaren aurka Munduko Pisu Arineko Txapelketarengatik borrokatu zen, baina estatubatuarrak irabazi zion, hura Poliren ibilbide profesionaleko lehenbiziko porrota izan zen.
1992an Mickey Rourke aktore eta boxeolariarekin borrokatzera ere iritsi zen.
Hortik aurrera, Poliren ibilbidea gainbeheran joan zen, maiz boxeotik kanpoko albisteen ondorioz albistegietan agertuz, bai drogen kontsumoa nahiz bizitzan izandako gorabehera ezberdinengatik.
Torrente, el brazo tonto de la ley (1998) filmean agerpen umoretsu labur bat burutu zuen.
# Poli(binil kloruro-azetato)

Poli(binil kloruro-azetato)a (PVCA) kopolimero bat da binil kloruroa eta binil azetatoa elkarrekin polimerizatuz lortzen dena, polimero termoplastikoen familiakoa. Binil kloruroaren proportzioa %80-95 bitartekoa izan daiteke eta binil azetatoarena %5-20 bitartekoa, lortu nahi den materialaren ezaugarrien arabera. PVCA gardena, usaingabea, gogorra eta iraunkorra da. Kristaltasun-maila txikia du eta, ondorioz, ia osorik amorfoa da.

## Erabilera

Poli(binil kloruro-azetato)a oinarrizko material gisa edo beste polimero batzuek aditibo gisa balia daiteke, adibidez PVCrena. Prozesatzeko eta isurtzeko ezaugarri oso egokiak dituenez eta gainera malgua eta gardena denez, erantsi ohi zaie gainestaldurei, itsasgarriei, tintei eta pinturei.
Erabilera nagusien artean aipa daitezke: aluminio-filmen bero-itsasgarriak, metalen gainestaldurak, lurzoruen gainestaldurak, sakongrabatzeko tintak eta kreditu-txartelen moduko iraupen luzea behar dituzten produktu moldeatuak.

## Erreferentziak

* ↑ «PVCA Suppliers» polymerdatabase.com (Noiz kontsultatua: 2023-01-01).

## Kanpo estekak

* Datuak: Q7227151
# Plectrogenium

Plectrogenium arrain eskorpeniformeen generoa da, Indiako ozeanoan eta mendebaldeko Ozeano Barean bizi dena. Plectrogenidae familia osatzen duen bakarra da. Generoak 2 espezie ditu:
* Plectrogenium barsukovi Mandritsa, 1992
* Plectrogenium nanum C. H. Gilbert, 1905

## Erreferentziak

* ↑ www.fishbase.org

## Kanpo estekak

* Datuak: Q2325680
* Multimedia: Plectrogenium / Q2325680
* Espezieak: Plectrogenium
# Peričnik ur-jauzia

Peričnik ur-jauzia (pɛˈɾiːtʃnik ahoskatua, eslovenieraz: slap Peričnik) Esloveniako ur-jauzi ezaguna da, Triglav Parke Nazionalean dagoena, Vrata haran glaziarrean.

## Kanpo estekak

* Datuak: Q2090895
* Multimedia: Peričnik Falls / Q2090895
# Perka hori

Perka horia (Perca flavescens) Percidae familiako ur gezako arraina da, Ipar Amerikan bizi dena. Kolorez horixka da. Bizkarreko bi hegalak ia erabat bereizita ditu.
Perka horiak senide estua du perka arrunt (Perca fluviatilis) europarra. Biak morfologikoki oso antzekoak izan arren, anatomikoki eta genetikoki ezberdinak dira.

## Erreferentziak

* ↑ Lur entziklopedietatik hartua.
* ↑ Brown, T. G., Runciman, B., Bradford, M.J. & Pollard, S.. (2009). «A biological synopsis of yellow perch Perca flavescens» Canadian Manuscript Report of Fisheries and Aquatic Sciences i-v (2883): 1-28..

## Kanpo estekak

* Datuak: Q469754
* Multimedia: Perca flavescens / Q469754
* Espezieak: Perca flavescens
# Perișani

Perișani Errumaniako udalerri bat da, Vâlcea konderrian. 1.844 biztanle ditu, 157,83 kilometro koadroko azaleran banatuta.

## Herriak

Udalerrian honako herriak daude:
Perișani $^{(en)}$ Băiașu $^{(en)}$ Mlăceni $^{(en)}$ Podeni $^{(en)}$ Poiana $^{(en)}$ Pripoare $^{(en)}$ Spinu $^{(en)}$ Surdoiu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2603579
* Multimedia: Perișani, Vâlcea / Q2603579
# Perișor

Perișor Errumaniako udalerri bat da, Dolj konderrian. 1.606 biztanle ditu, 70,72 kilometro koadroko azaleran banatuta.

## Herriak

Udalerrian honako herriak daude:
Perișor $^{(en)}$ Mărăcinele $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725030
* Multimedia: Perișor, Dolj / Q12725030
# Perișoru

Perișoru Errumaniako udalerri bat da, Călărași konderrian. 4.705 biztanle ditu, 213,46 kilometro koadroko azaleran banatuta.

## Herriak

Udalerrian honako herriak daude:
Perișoru $^{(en)}$ Mărculești-Gară $^{(en)}$ Tudor Vladimirescu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2716841
# Peritrichocera

Peritrichocera Carposinidae familiako tximeleta genero bat da. Bere espezie tipoa Peritrichocera bipectinata da.

## Espezieak

| Espeziea | Egoera |
| Peritrichocera barboniella | daturik gabe |
| Peritrichocera bipectinata | daturik gabe |
| Peritrichocera bougreauella | daturik gabe |
| Peritrichocera tsilaosa | daturik gabe |

## Kanpo estekak

* Datuak: Q16947610
* Espezieak: Peritrichocera
# Periș

Periș Errumaniako udalerri bat da, Ilfov konderrian. 7.357 biztanle ditu, 78 kilometro koadroko azaleran banatuta.

## Herriak

Udalerrian honako herriak daude:
Periș $^{(en)}$ Bălteni $^{(en)}$ Buriaș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1656754
# Piadina

Piadina (edo piada) Italiar jatorriko gari-irinaz egindako ogi zapala da, Emilia-Romagna eskualdeko Erromagnako probintzian tipikoa.
Romagnako piadina produktu gastronomiko bat da, gari-irinaz, txerri gantzaz (edo oliba olioa), gatzaz eta uraz egina, treglia izeneko terrakota plater batean egosia, eta gaur egun ohikoagoa dena, metalezko plaken gainean edo testo izeneko harri erregogorren gainean.

## Kanpo estekak

* Datuak: Q926532
* Multimedia: Piadina / Q926532
# Piamater

Piamaterra garuna eta bizkarrezur-muina biltzen dituen mintz baskular mehea da, meningeak osatzen dituzten hiru mintzen artean barnekoena. Piamaterrak koroideo-oihalak eratzen ditu, eta hortik sortzen dira plexo koroideoak.

## Erreferentziak

* ↑ Euskalterm: [Hiztegi Terminologikoa] [1991]

## Kanpo estekak

* Datuak: Q1647118
* Multimedia: Pia mater / Q1647118
# Piaggine

Piaggine Italiako udalerri bat da. Salernoko probintzian kokatuta dago, Campania eskualdean. 1.154 biztanle ditu, 62,77 kilometro koadroko azaleran banatuta.

## Mugakideak

Piagginek honako udalerri hauekin egiten du muga:
Monte San Giacomo Sanza Teggiano Laurino Sacco Valle dell'Angelo

## Kanpo estekak

* Datuak: Q81325
* Multimedia: Piaggine / Q81325